Euroopa Liidu Teataja L 210 , 28/07/1998 Lk 0038 - 0039



Nõukogu määrus (EÜ) nr 1639/98, 20. juuli 1998, millega muudetakse määrust (EMÜ) nr 2261/84, milles sätestatakse oliiviõli tootmistoetuse ja oliiviõli tootjate organisatsioonidele makstava toetuse andmise üldeeskirjad EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, [1] eriti selle artikli 5 lõiget 8, võttes arvesse komisjoni ettepanekut [2] ning arvestades, et: määrusega (EÜ) nr 1638/98 tunnistatakse kehtetuks määruse nr 136/66/EMÜ artiklis 5 kehtestatud erisätted tootmistoetuste maksmise kohta tootjatele, kes toodavad alla 500 kg oliiviõli; seepärast tuleb vastavalt muuta määrust (EMÜ) nr 2261/84 [3] ning tugevdada tootmistoetuste maksmise kontrolli; määrusega (EÜ) nr 1638/98 lisatakse määruse nr 136/66/EMÜ artiklisse 5 säte riikliku garanteeritud maksimumkoguse eraldamise kohta ning määratletakse tootmistoetuste garanteeritud riiklike koguste ületamise tagajärjed asjaomases liikmesriigis; kogemuste põhjal tuleb kindlaks määrata, millised andmed tuleb kõnealuste sätete kohaldamiseks kindlaks määrata või esitada, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2261/84 muudetakse järgmiselt. 1. Artiklis 2 asendatakse lõiked 4 ja 5 järgmisega: "4. Vastavalt määruse nr 136/66/EMÜ artikli 5 lõikele 1 antakse toetust tunnustatud pressimisettevõttes tegelikult toodetud õlikoguse eest." 2. Artikli 8 lõike 1 teine taane asendatakse järgmisega: "— et iga oliivikasvataja poolt esitatud andmed pressitud oliivide ja saadud oliiviõli koguste kohta vastavad pressimisdokumentides märgitud oliivi- ja õlikogustele." 3. Artikli 12 lõige 1 asendatakse järgmisega: "1. Iga oliivikasvataja võib saada taotletava toetuse summa puhul ettemakse." 4. Artikli 13 lõikele 1 lisatakse järgmine lõik: "e) mille omanikud kohustuvad esitama pädevatele asutustele enne kindlaksmääratud kuupäeva igakuise laoarvestuse kokkuvõtted." 5. Artiklis 14: a) asendatakse lõike 3a sissejuhatav fraas järgmisega: "Oliivikasvatajatele toetuse maksmiseks kontrollivad liikmesriigid:"; b) jäetakse välja lõige 4; c) asendatakse lõike 5 teine lõik järgmisega: "Neid faile kasutatakse vastavalt lõigetele 1–3 nõutud kontrollide suunamiseks." 6. Artikli 15 lõikest 3 jäetakse välja sõnad "mille keskmine toodang on vähemalt 500 kg õli turustusaastas". 7. Artikkel 17a asendatakse järgmisega: "Artikkel 17a 1. Määruse nr 136/66/EMÜ artiklis 38 sätestatud korras määrab komisjon enne 1. oktoobrit kindlaks iga tootjaliikmesriigi puhul jooksvaks turustusaastaks: - toetuse saamise tingimustele vastava hinnangulise toodangu, - tootmistoetuse ettemakse ühtse määra; see summa peab võimaldama kõnealuse turustusaasta toodanguprognoosi arvesse võttes vältida põhjendamatute maksete tegemist kasvatajatele. 2. Hiljemalt kaheksa kuu jooksul pärast turustusaasta lõppu määrab komisjon lõikes 1 osutatud korras iga tootja puhul selleks turustusaastaks kindlaks: - tegeliku toodangu, mille puhul on tunnustatud õigust saada toetust, - ühtse tootmistoetuse määra, mida on võimaluse korral korrigeeritud määruse nr 136/66/EMÜ artikli 5 lõikes 6 sätestatud koefitsiendiga. 3. Liikmesriigid teatavad asjaomase turustusaasta 5. septembriks komisjonile enda oliiviõli hinnangulise toodangu selleks turustusaastaks. Komisjon võib kasutada teisi teabeallikaid ja vajaduse korral lasta teha oliiviõlitoodangu osas uuringuid või vaatlusi." 8. Artiklis 18 asendatakse sõnad "artikli 5 lõike 2 esimese lõigu teises taandes märgitud" sõnadega "artikli 5 lõikes 7 märgitud". 9. Artikli 12 lõike 2 punktis a asendatakse sõnad "vastavalt artiklile 17a lõikele 2" sõnadega "vastavalt artiklile 17a lõikele 1". Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. novembrist 1998. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. juuli 1998 Nõukogu nimel eesistuja W. Molterer [1] EÜT 172, 30.9.1966, lk 3025/66. Määrust on viimati muudetud määrusega (EÜ) nr 1638/98 (EÜT L 210, 28.7.1998, lk 32). [2] EÜT C 136, 1.5.1998, lk 25. [3] EÜT L 208, 3.8.1984, lk 3. Määrust on viimati muudetud määrusega (EÜ) nr 636/95 (EÜT L 67, 25.3.1995, lk 1). --------------------------------------------------